钦定古今图书集成/历象汇编/历法典/第115卷 > 《算法统宗三》 > 直演段图
## 钦定古今图书集成/历象汇编/历法典/第115卷 > 《算法统宗三》 > 直演段图

求积法曰：“置长阔相乘，得一百零八步。若问斜者，如句股求弦，以长自乘，又以阔自乘，并二数，得二百二十五步为实。” 以开平方法除之，得弦十五步。若以斜问积，置斜十五步，自

乘折半，得一百一十二步半，却比直积多四步半。其
多者何也？是长多阔三步。自乘折半，得四步半也。
假如斜若干，只云“广纵相和若干”，问积以斜自乘，另
以相和自乘，二数相减，馀折半，得积。

假如有广若干，只云“纵斜相差若干。”问积以广自乘，
另以相差自乘，二数相减，馀折半为实，以相差为法
除之，得纵。以广乘之，得积。

“纵斜相和” 者，仿此。“广斜相和相差” 及“广纵相差” ，与前“广纵相和” 者俱同。

假如今有圭形田，广八步，纵一十二步，问该田积若
干？

答曰：积四十八步。

法曰：置广、纵相乘，折半，得积四十八步。合问。